b'\n_START_ARTICLE_\nS/2010 J 1\n_START_PARAGRAPH_\nS/2010 J 1 je prirodzen\xc3\xbd satelit plan\xc3\xa9ty Jupiter. Objavila ho skupina astron\xc3\xb3mov v zlo\xc5\xbeen\xc3\xad Robert Jacobson, Marina Brozovi\xc4\x87, Brett Gladman a Mike Alexandersen 7. septembra 2010 pomocou 5-metrov\xc3\xa9ho \xc4\x8falekoh\xc4\xbeadu na Palomarskom observat\xc3\xb3riu. Zdanliv\xc3\xa1 hviezdna ve\xc4\xbekos\xc5\xa5 objektu pri objave bola 23,3\xe1\xb5\x90. Mesia\xc4\x8dik m\xc3\xa1 rovn\xc3\xadkov\xc3\xbd priemer 2\xc2\xa0km. Okolo materskej plan\xc3\xa9ty obehne v retrogr\xc3\xa1dnom smere za 723 dn\xc3\xad v priemernej vzdialenosti pribli\xc5\xbene 23\xc2\xa0Gm.  Dr\xc3\xa1ha telesa je vcelku pretiahnut\xc3\xa1 (jej excentricita je 0,320) a jej sklon vo\xc4\x8di rovine ekliptiky je 163,2\xc2\xb0. Teleso sa v pericentre dost\xc3\xa1va do vzdialenosti takmer 16\xc2\xa0Gm od plan\xc3\xa9ty a v apocentre sa od nej vz\xc4\x8fa\xc4\xbeuje na takmer 31\xc2\xa0Gm. Ide pravdepodobne o fragmenty star\xc5\xa1ieho telesa, ktor\xc3\xa9 sa rozpadlo v d\xc3\xb4sledku zr\xc3\xa1\xc5\xbeky s in\xc3\xbdm telesom. \xc3\x9alomky si gravita\xc4\x8dne prip\xc3\xbatal Jupiter pred pribli\xc5\xbene 4 a\xc5\xbe 4,5 miliardami rokov.'